OpenLLM-France/wikimedia huggingface dataset:
# Mitridates d'Ibèria

Mitridates va ser rei d'Ibèria del Caucas cap a l'any 34. És el personatge que més probablement es pot identificar amb l'Adreki d'Ibèria de les fonts georgianes.
En aquest any els romans li van demanar ajuda contra el rei Arshak d'Armènia, fill del rei dels parts Artaban III. El rei va enviar un exèrcit sota el comandament del seu fill i hereu Pharsman que va ocupar Artaxata, la capital d'Armènia i va matar Arshak, posant al tron a son propi germà Mitridates. El rei part envià al seu fill 'Orodes amb un exèrcit. Els georgians van demanar ajuda als albanesos i als sàrmates. A la batalla Pharsman va ferir mortalment a Orodes, i els parts es van desbandar, retirant-se del país. Mitridats tot i això va ser cridat a Roma per Cal·lígula i deposat pocs anys després (37).

## Referències

* Assiatiani, Nodar; Bendianachvili, Alexandre. Histoire de la Géorgie. París: Harmattan, 1997. ISBN 2-7384-6186-7.
# Alayta

L'Alayta, també anomenat Urikomam és un volcà escut d'Etiòpia.

## Geografia

L'Alayta està situat al nord-est del país, a l'oest de la depressió d'Àfar i al sud-oest del llac Afrera. El volcà cobreix una superfície de 2.700 km² i culmina a 1.496 msnm.
La muntanya, de costats regulars, és recorreguda al llarg d'un eix nord-nord-oest-sud-sud-est per una sèrie de cràters i fissures que passen pel cim i que manifesten el rift que va donar lloc al volcà. És a través d'aquestes boques eruptives que es va emetre la lava que va formar el volcà i constituí un gran camp de lava que s'estén cap al sud i, sobretot, cap a l'est.

## Història

Només es té constància de dues erupcions, de juny a agost de 1907 i el 1915, tot i que durant molt de temps foren atribuïdes a l'Afderà, situat al nord-est. L'activitat volcànica actual està representada per fumaroles emeses al sud del volcà.

## Referències

* 1 2 3 4 «Global Volcanism Program | Alayta» (en anglès). [Consulta: 30 novembre 2020].
# Acrocomia

Acrocomia és un gènere de plantes amb quatre espècies de palmeres (Arecaceae).
Són plantes natives de Mèxic i a l'Amèrica tropical.

## Descripció

Acrocomia és un gènero de palmeres espinoses, amb les fulles pinnades.
Els fruits són grossos amb una sola llavor.

## Taxonomia

El gènere va ser descrit per Carl Friedrich Philipp von Martius i publicat a Palmarum familia 22. 1824. L'espècie tipus és Acrocomia sclerocarpa Mart.

### Etimología

Acrocomia: és un nom que deriva de les paraules gregues akros que significa "alt" i kome que significa "cabells".

## Taxonomia

* Acrocomia aculeata (Jacq.) Lodd. ex Mart.
* Acrocomia crispa (Kunth) C. Baker ex. Becc.
* Acrocomia hassleri (Barb.Rodr.) W.J.Hahn
* Acrocomia media O.F.Cook

## Referències

* ↑ Sinónimos en Kew Consulta: 31 de julio de 2009
* 1 2 Henderson, Andrew; Gloria Galeano; Rodrigo Bernal. Field Guide to the Palms of the Americas. Princeton, New Jersey: Princeton University Press, 1995, p. 45–50. ISBN 0-691-08537-4
* ↑ «Acrocomia». Tropicos.org. Missouri Botanical Garden. [Consulta: 5 agost 2012].
* ↑ Acrocomia en PalmWeb

## Enllaços externs

* International Plant Names Index
# Agosia

Agosia és un gènere de peixos de la família dels ciprínids i de l'ordre dels cipriniformes.

## Taxonomia

* Agosia chrysogaster (Girard, 1856)

## Referències

* ↑ Girard, C. F. 1856. Researches upon the cyprinoid fishes inhabiting the fresh waters of the United States, west of the Mississippi Valley, from specimens in the museum of the Smithsonian Institution. Proceedings of the Academy of Natural Sciences of Philadelphia v. 8: 165-213.
* ↑ BioLib (anglès)
* ↑ AQUATAB.NET

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* FishBase (anglès)
# Agosia chrysogaster

Agosia chrysogaster és una espècie de peix cipriniforme de la família dels ciprínids.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D.E., 1990. A working list of fishes of the world. Copies available from D.E. McAllister, Canadian Museum of Nature, P.O. Box 3443, Ottawa, Ontario K1P 6P4, Canadà. 2661 p. plus 1270 p. Index
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Erriapus (satèl·lit)

Erriapus o Saturn XXVIII és un satèl·lit irregular prògrad de Saturn. Fou descobert per l'equip de Brett Gladman, John J. Kavelaars i d'altres l'any 2000 i rebé la designació provisional de S/2000 S 10.

## Característiques

Erriapus té un diàmetre d'uns 10 quilòmetres i orbita Saturn a una distància mitjana de 17,342 milions de km en 871,2 dies, amb una inclinació de 38° a l'eclíptica (24° a l'equador de Saturn), amb una excentricitat de 0,534.
Erriapus forma part del grup de satèl·lits de Saturn conegut com a grup gal, un grup de satèl·lits prògrads de Saturn amb característiques similars. Es pensa que Erriapus podria haver-se originat pel trencament d'un satèl·lit més gros o ser un fragment d'Albiorix.

## Denominació

El seu nom prové del déu Erriapus de la mitologia celta, probablement l'equivalent del déu Mercuri gal, també anomenat Lugos. En un primer moment la IAUC li donà el nom d'Erriapo (cas datiu) que posteriorment modificà a l'actual Erriapus, cas nominatiu al desembre de 2007. Prèviament havia rebut la designació provisional S/2000 S 10.

## Referències

* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
* ↑ IAUC 7539: S/2000 S 10 7 de desembre de 2000 (descobriment)(anglès)
* ↑ MPEC 2000-Y14: S/2000 S 3, S/2000 S 4, S/2000 S 5, S/2000 S 6, S/2000 S 10 19 de desembre de 2000 (descobriment i efemèrides)(anglès)
* ↑ Tommy Grav; Matthew J. Holman; Brett J. Gladman; Kaare Aksnes; Photometric survey of the irregular satellites, Icarus, 166 (2003), pp. 33-45(anglès)
* ↑ Gladman, B. J.; Philip D. Nicholson; Joseph A. Burns; Kavelaars, J. J.; Brian G. Marsden; Holman, M. J.; Grav, T.; Carl W. Hergenrother; Jean-Marc Petit; Robert A. Jacobson; i William J. Gray; Discovery of 12 satellites of Saturn exhibiting orbital clustering, Nature, 412 (July 12, 2001), pp. 163–166 (anglès)
* ↑ Grav, T.; i James Bauer; A deeper look at the colors of Saturnian irregular satellites(anglès)
* ↑ Diccionari de mitologia celta (anglès)
* ↑ USGS: Ortografia de Saturn XXVIII Arxivat 2014-02-02 a Wayback Machine. (anglès)
* ↑ «IAUC 7539: S/2000 S 10», 07-12-2000.(anglès)
# Església de Santiago

«Església de Santiago» té aquests significats:
* Església de Santiago (Ciudad Real), edifici religiós del romànic i el gòtic inicial a Castella
* Església de Santiago (la Corunya), temple catòlic d'estil romànic a la Corunya, a Galícia.
* Església de Santiago (Jaca), temple catòlic d'estil romànic a l'Aragó)
* Església de Santiago Apòstol (Sama), temple de la localitat asturiana de Sama
* Església de Santiago de los Caballeros, Santiago de las Eras o Santiago el Viejo, temple d'estil romànic que
# Escola d'Estudis Escocesos

L'Escola d'Estudis Escocesos (en gaèlic escocès: Sgoil Eòlais na h-Alba, en scots: Scuil o Scots Studies i en anglès: School of Scottish Studies) és una entitat afiliada a la Universitat d'Edimburg. Fundada el 1951 pel professor William Lindsay Renwick, és un dels centres més importants de la cultura, tradicions i llengua pròpies d'Escòcia. Els seus arxius, situats al George Square de la capital escocesa, compten amb més de 9.000 enregistraments sobre el terreny de música tradicional, cançons i altres elements tradicionals. Va ser Calum MacLean, germà del famós poeta Sorley MacLean qui va iniciar la col·lecció.
# Estadi Jos Nosbaum

L'Estadi Jos Nosbaum és un estadi luxemburguès de futbol a Dudelange. És la seu de l'equip Football 1991 Dudelange, -club que juga a la Lliga luxemburguesa de futbol- i té una capacitat per a 4.650 persones.

## Referències

* ↑ «World Stadiums - Luxembourg» (en anglès). World Stadiums. Arxivat de l'original el 18 de setembre 2012. [Consulta: 14 agost 2015].
# Estadi Jos Haupert

L'Estadi Jos Haupert és un estadi luxemburguès de futbol a Niederkorn. És la seu de l'equip Football Club Progrès Niedercorn, -club que juga a la Lliga luxemburguesa de futbol- i té una capacitat per a 2.800 persones.

## Referències

* ↑ «World Stadiums - Luxembourg» (en anglès). World Stadiums. Arxivat de l'original el 18 de setembre 2012. [Consulta: 14 agost 2015].
# Estadi Joseph Haupert

L'estadi Joseph Haupert és un estadi de futbol a Niederkorn, al sud-oest de Luxemburg. Actualment és la seu de l'equip Football Club Progrès Niedercorn, i té una capacitat per a 2.800 persones.

## Referències

* ↑ «World Stadiums - Luxembourg» (en anglès). World Stadiums. Arxivat de l'original el 18 de setembre 2012. [Consulta: 14 agost 2015].
# Estadi José María Minella

L'Estadi José María Minella és un estadi de futbol de la ciutat de Mar del Plata, a l'Argentina. Duu el nom del futbolista local José María Minella. És la seu dels clubs Club Atlético Alvarado i Club Atlético Aldosivi. Té una capacitat per a 35.180 espectadors.
Va ser construït entre 1975 i 1978, i va ser seu de la Copa del Món de Futbol de 1978.
El 24 de febrer de 1993 fou la seu de la Copa Artemio Franchi entre Argentina i Dinamarca.
L'any 1995 fou seu dels Jocs Panamericans, on es van celebrar les cerimònies d'obertura i clausura, a més de la competició de futbol.

## Referències

* 1 2 on El Marplatense, 21 maig 2017
* ↑ Estadio Minella on Municipalidad de General Pueyrredón website
* ↑ «World Cup 1978». rsssf.com. [Consulta: 1r febrer 2022].
* ↑ Hace 20 años, Maradona ganaba su último título con la Selección on Infobae, 24 Feb 2013
* ↑ Argentina conquistó 40 oros en Mar del Plata 1995 on Télam, 7 Jul 2015
* ↑ Se cumplen 25 años de los Juegos Panamericanos Mar del Plata 1995 on Noticias MDQ, 26 Mar 2020
# Espermatòfor

L'espermatòfor és una càpsula o massa creada pels espècimens mascles de diversos invertebrats, que contenen espermatozoides, sent integralment introduïda a l'òrgan sexual femení durant la còpula.
Pot contenir nutrients per a la femella, en aquest cas es denomina regal nupcial, encara que investigacions recents han indicat que el valor d'aquests nutrients és molt baix.
Alguns vertebrats també es reprodueixen a través d'espermatòfors. Els mascles de moltes espècies de salamandres i llangardaixos creen espermatòfors, els quals les femelles poden triar prendre'ls o no, depenent de l'èxit del seguici previ.

## Referències

* ↑ Curso de Taxonomía de Oligoquetos
* ↑ Espermatóforo
# Aiguaviva (desambiguació)

«Aiguaviva» té aquests significats:
* Aiguaviva o Aiguaviva de Gironès, municipi del Gironès
* Aiguaviva de Bergantes, municipi del Matarranya
* Aiguaviva, entitat de població d'Arenys de Munt
* Aiguaviva Parc, entitat de població de Vidreres
* Aiguaviva, masia de Guixers al Solsonès
* Aiguaviva, entitat de població del Montmell
# Eskuinaldea

Eskuinaldea o Eskumaldea (en castellà Margen Derecho) és una subcomarca del Gran Bilbao (Biscaia). Està situada, com indica el seu nom, al marge dret de la ria del Nerbion. És un nom comú (no oficial) creat a la fi del segle xix, època d'industrialització. Té uns 130.000 habitants.
Està delimitada al nord per la Badia de Biscaia, al sud per la ciutat de Bilbao, a l'oest la Ria de Bilbao i el Marge Esquerre i a l'est la comarca d'Uribe i el Txorierri.

## Composició

Està format per tres municipis:
* Getxo
* Leioa
* Erandio

## Cultura

Són molt populars en diversos festivals de la regió, el Festival Internacional de Folk de Getxo, Blues Festival, la Fira del Còmic de Getxo i el Festival de Comèdia de Leioa.

## Referències

* ↑ Base de dades onomàstica de l'Euskaltzaindia

## Enllaços externs

* (basc)"Ukberri.net" noticiari digital Arxivat 2007-09-27 a Wayback Machine.
# El Puig (Rodonyà)

El Puig és una muntanya de 352 metres que es troba al municipi de Rodonyà, a la comarca de l'Alt Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Americano rosso

Americano rosso és una pel·lícula de comèdia dramàtica italiana del 1991. Va ser el debut com a director d'Alessandro D'Alatri. La pel·lícula gira al llarg de Veneto i Friuli, en particular a Feltre, Jesolo. El so en directe també es va reproduir a Roma i Udine.

## Argument

Estiu de 1934, vigília del 15 d'agost. Vittorio acaba de ser acomiadat de l'agència matrimonial del seu oncle Oscar, que va descobrir que la seva dona l'està traint amb el seu nebot. Per mantenir la seva feina, Vittorio fa xantatge al seu oncle, amenaçant amb revelar el seu passat ombrívol quan va emigrar a Amèrica. Però no hi ha res a fer, l'acomiadament és definitiu. En Vittorio, però, no se'n preocupa gaire perquè sent feixista des del principi, creu que pot trobar feina fàcilment, potser al cinema donada la seva semblança amb Clark Gable, com diuen els seus amics.
En Vittorio coneix George Maniago, un italoamericà que truca a l'agència de noces, ara tancada per les vacances d'estiu. Ric, en George vol trobar una dona: bella, però sobretot verge. Vittorio s'ofereix a ajudar-lo.

## Repartiment

* Burt Young com a George Maniago
* Fabrizio Bentivoglio com a Vittorio Benvegnù
* Valeria Millillo com a Antonietta
* Massimo Ghini com a comissari de policia Santesso
* Sabrina Ferilli com a Zaira
* Tullia Alborghetti com a Elvira
* Beatrice Palme com Adey
* Pino Ammendola com el cavaller Gervasutti
* Eros Pagni com Oscar Benvegnù
* Miranda Martino com Nella Dalpoz

## Premis

Va rebre el Premi David di Donatello al millor director novell pel seu treball a la pel·lícula.
La pel·lícula també va guanyar un Globo d'oro, la Grolla d'oro i el Ciak d'oro per la direcció de fotografia d'Alessio Gelsini Torresi.

## Referències

* 1 2 Enrico Lancia. I premi del cinema. Gremese Editore, 1998, 1998. ISBN 8877422211.
* ↑ «Globo d'oro alla condanna di Bellocchio». , 24-05-1991.
* ↑ «La Grolla d'oro per Piccioni». , 21-10-2012.

## Enllaços externs

* Tràiler de la pel·lícula a YouTube
# Beni Khiar

Beni Khiar (àrab: بني خيار, Banī Ḫyār) és una ciutat de Tunísia, situada uns 5 km a l'est de Nabeul, a la governació homònima. És capçalera d'una delegació amb 35.580 habitants. La ciutat és el port pesquer de Nabeul i concentra avui dia a la major part de la població de la delegació. La resta viu en petits nuclis dispersos, llevat de la ciutat d'El Mâamoura, constituïda en municipi per decret del 3 de maig de 1966, que té una població de 5.275 habitants.

## Economia

La ciutat té nombrosos comerços que atreuen els turistes que s'hostatgen a Hammamet. El turisme de Beni Khair és majoritàriament local o d'Algèria.
Les especialitats artesanals locals són productes de llana i altres teixits.

## Administració

És el centre de la delegació o mutamadiyya homònima, amb codi geogràfic 15 53 (ISO 3166-2:TN-12), dividida en cinc sectors o imades:
* Beni Khiar (15 53 51)
* Diar Ben Salem (15 53 52)
* El Mâamoura (15 53 53)
* Somâa (15 53 54)
* Halfa (15 53 55)
Al mateix temps, forma una municipalitat o baladiyya (codi geogràfic 15 13).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 48-52. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 136-138. ISSN: 1737-7838 [Consulta: 18 agost 2021].

## Enllaços externs

* Beni Khiar - Lloc web oficial
# Unai Alba Pagadizabal

Unai Alba Pagadizabal (Oiartzun, 19 de febrer de 1978) és un futbolista professional basc, que ocupa la posició de porter.

## Trajectòria esportiva

Després de militar a diversos equips bascos, el 2004 fitxa pel Barakaldo CF, de Segona Divisió B. Passa dues campanyes i mitja sent titular, i al mercat d'hivern de la temporada 06/07 s'incorpora a l'Athletic Club com a porter suplent, sense arribar a debutar.
L'estiu del 2007 fitxa per l'Hèrcules CF, amb qui és titular a la temporada 07/08, a Segona Divisió, condició que perd l'any posterior.

## Enllaços externs

* Fitxa del jugador
# Becada de les Moluques

La becada de les Moluques (Scolopax rochussenii) és una espècie d'ocell de la família dels escolopàcids (Scolopacidae) que habita la selva humida d'algunes de les illes Moluques septentrionals.
# Metròpolis (còmic)

Metropolis és una ciutat fictícia que apareix en les historietes de DC Comics, i és la llar de Superman. La primera aparició de Metròpolis va ser en Action Comics núm 16, el 1939.
El co-creador i artista original deSuperman, Joe Shuster, va modelar la línia de cel barrejant Toronto, on ell va néixer i va viure fins als deu anys, i Cleveland, on va viure després i va conèixer Jerry Siegel a la secundària. Després d'això, però, es va convertir en una analogia de la Ciutat de Nova York.
La ciutat real de Metròpolis, Illinois, s'ha proclamat a si mateixa com "La llar de Superman" i celebren el seu "heroi local" de cada forma com poden. Una de les seves formes de celebrar inclou una enorme estàtua seva, un petit museu de Superman, un festival anual Superman, i el seu diari localThe Metropolis Planet, un nom inspirat pel major diari a la Metròpolis fictícia: el Daily Planet. Una versió de la ciutat ha aparegut en els còmics, com una ciutat que els seus ciutadans idolatren l'heroi que viu a la seva ciutat "germana".

## Referències

* ↑ «Fictional City of Metropolis» (en angès). The Superman Super Site. Arxivat de l'original el 2021-02-13. [Consulta: 21 desembre 2019].
* ↑ Bridwell, E. Nelson. "Metropolis Mailbag," Superman #306 (Dec. 1976).
* ↑ Adventures of Superman #515
Viccionari
# Metròpolis d'Efes

La metròpolis d'Efes (grec: Ιερά Μητρόπολη Εφέσου, Ierà Mitrópoli Efessu) és una diòcesi de l'Església Ortodoxa pertanyent al patriarcat de Constantinoble, que ha estat ocupada per diversos metropolitans titulars des de l'exili dels seus fidels el 1922. La seva seu estigué a Efes, una ciutat avui en ruïnes situada prop de la localitat de Selçuk, a Turquia, fins a la seva transferència el 1402 a Nova Efes (l'actual Kuşadası). Les ruïnes d'Efes es troben dins de la metròpolis d'Heliòpolis i Tira. El seu titular porta el títol de «metropolità d'Efes, honorabilíssim i exarca de tot Àsia». És l'antiga seu metropolitana de la província romana d'Àsia, a la diòcesi civil asiàtica i en el patriarcat de Constantinoble. Porta vacant des del 2006.

## Referències

* ↑ Kiminàs, 2009, p. 84.
* ↑ Kiminàs, 2009, p. 86.

## Bibliografia

* Kiminàs, D. The Ecumenical Patriarchate: A History of Its Metropolitanates with Annotated Hierarch Catalogs (en anglès). Wildside Press LLC, 2009. ISBN 978-1434458766.
# Bembicinis

Els bembicinis (Bembicini) són una tribu d'himenòpters de la família dels crabrònids que comprèn 20 gèneres. Són coneguts com a vespes de la sorra (de l'anglès, "sand wasps"). Són vespes depredadores d'altres insectes, amb la qual cosa controlen les seves poblacions.

## Història natural

Els Bembicinae són depredadors de diversos grups d'insectes. El tipus de presa capturada tendeix a ser consistent amb cadascun dels gèneres, essent els dípters la presa més comuna que capturen.
Els seus nius són típicament galeries curtes i simples amb una sola cambra allargada al fons on emmagatzemen les preses recent mortes per alimentar les larves de les vespes; de vegades ponen els ous fora de la cambra.
És comú que les femelles formin agregacions de nius. Aquestes agregacions tendeixen a atreure diverses espècies de paràsits, dípters i vespes, de les Bembicini i molts d'aquests paràsits sóm cleptoparàsits; en alguns casos les vespes de la sorra agafen com a preses els seus propis paràsits, cosa que és un fenomen rar en el regne animal. Malgrat que els Bembicini normalment combinen els colors groc i negre, algunes combinen en el seu cos el negre i el blanc i tenen ulls verd brillants.

## Taxonomia

Els bembicinis inclouen els següents gèneresː
* Bembix
* Bicyrtes
* Carlobembix
* Chilostictia
* Editha
* Glenostictia
* Hemidula
* Microbembex
* Microstictia
* Rubrica
* Selman
* Steniolia
* Stictia
* Stictiella
* Trichostictia
* Xerostictia
* Zyzzyx

## Referències

* Howard E. Evans, "A Review of Prey Choice in Bembicine Sand Wasps (Hymenoptera: Sphecidae)" Neotropical Entomology 31(1): 001-011 (2002) (PDF at www.scielo.br)
# Bembibre Hockey Club

El Bembibre Hockey Club és un club d'hoquei sobre patins castellanolleonès de la localitat de Bembibre, a la província de Lleó. Va ser fundat l'any 2022 i actualment competeix a la OK Lliga Femenina. Disputa els seus partits com a local al Bembibre Arena.

## Història

El seu origen rau a la tasca desenvolupada per la Asociación Patinaje Global del Bierzo (APG), creada l'any 2011. L'APG va aconseguir ser subcampió de l'OK Lliga Plata la temporada 2021-22, però va renunciar a l'ascens a OK Lliga que aquest fet li suposava.
Per a la següent temporada 2022-23, l'associació es torna a inscriure a la OK Lliga Plata, refundada ja com a Bembibre Hockey Club. L'equip esdevé finalista de la Copa de la Princesa, caient a la final enfront el CH Mataró al Polideportivo José Caballero d'Alcobendas. Aquella temporada aconseguiria de nou l'ascens a OK Lliga, la màxima categoria estatal.
La seva primera temporada a la màxima categoria, la 2023-24, l'equip aconsegueix la permanència a la penúltima jornada.

## Referències

* ↑ bembibre, m Á cebrones |. «El Bembibre Arena salta al ruedo» (en castellà), 28-12-2010. [Consulta: 25 juliol 2024].
* ↑ «El milagro del hockey en Bembibre» (en castellà), 20-05-2022. [Consulta: 25 juliol 2024].
* ↑ «Presentación del Bembibre Hockey Club en el Ayuntamiento de Bembibre » FEDERACIÓN DE PATINAJE CASTILLA Y LEON». [Consulta: 25 juliol 2024].
* ↑ «El CH Mataró guanya la Copa de la Princesa». [Consulta: 25 juliol 2024].
* ↑ Otero, Francisco. «El Bembibre Hockey Club asciende a la OK Liga» (en castellà), 20-04-2023. [Consulta: 25 juliol 2024].
* ↑ «Bembibre Hockey Club derrota a Las Rozas en un partido vibrante y celebra la salvación (7-5)» (en castellà). Bierzo Diario, 11-05-2024. [Consulta: 25 juliol 2024].